Brønnøysundregistrene
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater
Brønnøysundregistrene er en statlig forvaltningsetat som består av 18 forskjellige statlige elektroniske registre. Formålet er å skape orden og forenkling for næringslivet og for innbyggerne.
De viktigste registrene er Løsøreregisteret, Foretaksregisteret, Enhetsregisteret, Regnskapsregisteret, Oppgaveregisteret, Konkursregisteret og Ektepaktregisteret. Historikk Registerdrift i Brønnøysund startet med Løsøreregisteret, etablert i 1980. Frem til 1988 var registerenheten i Brønnøysund et underbruk av Sorenskriveren i Brønnøy. Fra 1988 ble Brønnøysundregistrene egen statlig forvaltningsetat, fortsatt underlagt justisdepartementet. Fra 2001 ble registrene en etat underlagt Nærings- og handelsdepartementet.Brønnøysundregistrene hadde driftsansvar for Altinn fram til 2020, da deler av etaten ble overført til Digitaliseringsdirektoratet, som også overtok dette driftsansvaret. Andre tjenester I tillegg til registrene driver samme institusjon Gebyrsentralen, som er ansvarlig for registrering av bilag og fakturering i forbindelse med tvangsforretninger. Gebyrsentralen administrerer også Jegerregisteret for Direktoratet for naturforvaltning, et register over jegere som har kvalifisert seg for å drive jakt i Norge. Hovedkontor Brønnøysundregistrene har hovedkontor i Brønnøysund. I 2009 ble det ved en virksomhetsoverdragelse etablert en seksjon i Narvik, med innholdsansvar for informasjonsdelen i Altinn og en telefonstøttetjeneste, begge med informasjon om etablering og drift av næringsvirksomhet.Direktør fra 2013 er Lars Peder Brekk.Brønnøysundregistrene har per 2016 cirka 530 ansatte. Les mer i Store norske leksikon Brønnøysund etat Eksterne lenker Brønnøysundregistrene